देशमै हालसम्म जडान भएको सबैभन्दा ठूलो तीन हजार ७५० घनमिटर क्षमताको यस प्लान्टबाट दैनिक १४० वटा सिलिन्डर ग्यास निस्कनुका साथै १२ टन जैविक मल उत्पादन हुने गर्छ । कूल रु २१ करोड लगानी रहेको यस प्लान्टलाई विस्तार गरी थप १५ सय घनमिटरको बायोग्यास प्लान्ट र ६५ किलोवाट विद्युत् उत्पादन गर्न लागिएको कम्पनीका प्रबन्धक अभिरन अग्रवाल बताउछन् । उनले प्लान्ट जडान गर्न हिमालयन बैंकबाट रु नौ करोड कर्जा लिएका थिए ।
